Diari Oficial de la Generalitat Valenciana


Sumari del DOGV 4293, del 16-07-2002 (2002/7747)

RESOLUCIÓ de 8 de juliol de 2002, de la Universitat Politècnica de València, per la qual es convoquen proves selectives d'accés al grup A, sector d'administració especial, analista, pel sistema de concurs oposició (codi: 2002/P/FC/C/18).
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4293

Data del DOGV
:   16-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7747


Data del document
:   08-07-2002

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * concurs administratiu
    * professió de la informàtica

RESOLUCIÓ de 8 de juliol de 2002, de la Universitat Politècnica de València, per la qual es convoquen proves selectives d'accés al grup A, sector d'administració especial, analista, pel sistema de concurs oposició (codi: 2002/P/FC/C/18). [2002/X7747]
  
A fi d'atendre les necessitats de personal en esta administració pública encarregada del servici públic de l'educació superior, este Rectorat, de conformitat amb el que disposa l'art. 75 de la Llei Orgànica 6/2001, d'Universitats, de 21 de desembre; com també el text refós de la Llei de la Funció Pública Valenciana i el Decret 33/1999, de 9 de març, del Govern Valencià, acorda convocar proves d'accés al grup A, sector d'administració especial, Analista de la Universitat Politècnica de València, d'acord amb les bases següents:
  
1. Objecte de la convocatòria
  
1.1 Esta convocatòria té per objecte la selecció de personal per a cobrir 12 places vacants del grup A, sector d'administració especial, analista de la Universitat Politècnica de València, pels torns i la quota que tot seguit s'indiquen, inclosos en l'oferta d'ocupació d'esta Universitat Politècnica de València per a l'any 2002. En l'oferta pública d'ocupació d'esta Universitat Politècnica de València per a l'any 2002 només hi havia incloses set vacants; en haver-se produït noves vacants, i d'acord amb la Resolució d'11 d'abril de 2002 d'esta Universitat, per la qual es publicava l'oferta d'ocupació pública del personal d'administració i servicis per a l'any 2002, en l'apartat tercer, s'amplia l'esmentada oferta pública d'ocupació, i, per tant, el total de places oferides en esta convocatòria és de 12 vacants:
  
Promoció interna 10
  
Torn lliure 2
  
Estes vacants es distribuïxen en les especialitats que a continuació s'esmenten:
  
Torn de promoció interna:
  
Nombre de vacants Especialitat
  
4 Aplicacions
  
6 Sistemes/xarxes
  
Torn lliure:
  
Nombre de vacants Especialitat
  
2 Sistemes/xarxes
  
1.2 La realització d'estes proves selectives s'ajustarà al que preveu el text refós de la Llei de la Funció Pública Valenciana i la normativa que el desenvolupa.
  
1.3 D'acord amb el que preveu l'article 75.2 de la Llei Orgànica 6/2001, d'Universitats, de 21 de desembre, esta convocatòria es publicarà en el Diari Oficial de la Generalitat Valenciana (DOGV) i en el Boletín Oficial del Estado (BOE), mitjançant un breu resum. La publicació del DOGV serà la que es prendrà com a referència a l'efecte del còmput de terminis per a la presentació d'instàncies. La resta de resolucions administratives derivades d'esta convocatòria es publicaran únicament en el DOGV.
  
2. Condicions generals dels aspirants
  
2.1 Per a l'admissió a estes proves selectives, els aspirants hauran de reunir els requisits següents:
  
2.1.1 Torn de promoció interna.
  
a) Els aspirants que concórreguen a estes proves selectives hauran de ser personal funcionari de carrera de la Universitat Politècnica de València del grup B, sector d'administració especial, Analista Programador, i haver-hi estat com a mínim dos anys en llocs classificats com a administració especial, en el grup B, analista programador d'esta Universitat Politècnica de València.
  
b) Estar en possessió del títol de llicenciat, enginyer, arquitecte o equivalent o tindre complides les condicions per a obtindre'l en la data en què acabe el termini de presentació d'instàncies. En el cas de titulacions obtingudes a l'estranger, caldrà estar en possessió de la credencial que acredite l'homologació o de la credencial del reconeixement per a l'exercici de les professions considerades regulades en virtut del Reial Decret 1.655/1991, de 25 d'octubre.
  
2.1.2 Torn d'accés lliure.
  
a) Ser espanyol o tindre la nacionalitat d'un estat membre de la Unió Europea o la nacionalitat del regne de Noruega o de la república d'Islàndia. També hi podran participar el cònjuge, els seus descendents i els descendents del cònjuge, i dels espanyols i nacionals de països membres de la Unió Europea, de Noruega o d'Islàndia, sempre que no estiguen separats de dret. Els descendents hauran de ser menors de vint-i-un anys o majors d'esta edat que visquen al seu càrrec. Este últim benefici serà igualment d'aplicació a familiars de nacionalitats d'altres estats quan així estiga previst en els tractats internacionals realitzats per la Comunitat Europea i ratificats per Espanya.
  
També hi podran participar el cònjuge, els seus descendents i els descendents del cònjuge, i dels espanyols i nacionals d'altres estats membres de la Unió Europea, sempre que no estiguen separats de dret. Els descendents hauran de ser menors de vint-i-un anys o majors d'esta edat que visquen al seu càrrec.
  
Este últim benefici serà igualment d'aplicació a familiars de nacionalitats d'altres estats quan així estiga previst en els tractats internacionals realitzats per la Comunitat Europea i ratificats per Espanya.
  
b) Tindre complits els dihuit anys i no haver assolit l'edat de jubilació.
  
c) Estar en possessió del títol que consta en l'annex I o complir les condicions per a obtindre'l en la data que acabe el termini de presentació d'instàncies.
  
d) No patir malaltia, ni estar afectat per limitació física o psíquica que siga incompatible amb l'exercici de les funcions corresponents.
  
e) No estar inhabilitat/inhabilitada penalment per a l'exercici de funcions públiques o no haver sigut separat/separada mitjançant un expedient disciplinari d'alguna administració o ocupació pública. En el cas d'aspirants la nacionalitat dels quals no siga l'espanyola, hauran d'acreditar, igualment, que no estan sotmesos a sanció disciplinària o condemna penal que impedisca, al seu estat, l'accés a la funció pública.
  
2.2 Les condicions per a l'admissió a les proves s'hauran de tindre en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió com a funcionaris de carrera.
  
2.3 Els aspirants que concórreguen a les presents proves selectives únicament ho podran fer per un dels torns, bé de promoció interna o bé d'accés lliure.
  
3. Sol·licituds
  
3.1 Qui desitge prendre part en estes proves selectives, ho haurà de fer constar en la sol·licitud segons el model que serà facilitat gratuïtament en el Registre General (edifici del Rectorat) o en l'Àrea d'Informació de la Universitat Politècnica de València, sitis al camí de Vera, s/n, de València; en el Registre de l'Escola Politècnica d'Alcoi, sítia a la plaça de Ferrándiz i Carbonell, s/n, d'Alcoi; en el Registre de l'Escola Politècnica de Gandia, sítia a la carretera de Natzaret-Oliva, s/n, del Grau de Gandia, i en la pàgina web del Servici de Recursos Humans, l'adreça electrònica de la qual és http://www.upv.és/rrhh/ (gestió del PAS).
  
3.2 Les sol·licituds es dirigiran al rector de la Universitat Politècnica de València, camí de Vera, s/n, 46096 València, en el termini de vint dies hàbils comptadors a partir del sendemà de la publicació d'esta convocatòria en el DOGV.
  
En la sol·licitud es farà constar l'especialitat a la qual concorren; amb esta finalitat, els aspirants faran constar en el requadre corresponent l'especialitat per la qual participen, que hauran d'identificar amb el codi d'especialitat que figura en l'annex I. Els participants només podran optar per una de les especialitats.
  
3.3 La presentació de sol·licituds es podrà efectuar en el Registre General de la Universitat Politècnica de València, camí de Vera, s/n, 46471 València, edifici del Rectorat; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carretera de Natzaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'esta manera, es considerarà presentada en la data d'entrada en qualsevol dels llocs establits en el paràgraf anterior.
  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.
  
3.4 Els drets d'examen seran de 21,58 euros, que s'ingressaran en el compte corrent número 2077 0724 68 8527654907 €taxes?, de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, 46342 València. El justificant del pagament dels drets d'examen es realitzarà amb la impressió del segell, en la sol·licitud, de l'entitat esmentada. En cap cas la mera presentació i el pagament comportarà la substitució del tràmit de presentació de la sol·licitud, en temps i forma, davant l'òrgan expressat en la base 3.2.
  
3.5 D'acord amb allò establit en l'article 33 bis de la Llei 12/1997, de 23 de desembre, de Taxes de la Generalitat Valenciana, redactat d'acord amb la Llei 9/1999, de 30 de desembre, estan exemptes del pagament de la taxa establida en el paràgraf anterior els aspirants amb una discapacitat igual o superior al 33%. Estos aspirants hauran de presentar certificació de la Conselleria de Benestar Social o dels òrgans competents d'altres administracions públiques, que acredite discapacitat igual o superior al 33%.
  
4. Admissió d'aspirants
  
4.1 Finalitzat el termini de presentació de sol·licituds, el rector dictarà una resolució, que es publicarà en el DOGV, que contindrà la relació provisional d'admesos i exclosos a la realització de les proves, i on constarà l'especialitat i el torn per la qual participen, així com els nomenaments dels membres que componen el tribunal de selecció.
  
4.2 Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de deu dies hàbils comptadors a partir del sendemà de la publicació de la relació provisional d'admesos i exclosos en el DOGV.
  
4.3 En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.
  
4.4 A més de les assenyalades en altres apartats d'estes bases, seran causes d'exclusió:
  
- L'omissió de la firma en la sol·licitud
  
- No pagar els drets d'examen
  
4.5 Transcorregut el termini de deu dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de quinze dies hàbils, la data, el lloc i l'hora de realització i començament dels exercicis, que es publicarà en el DOGV. Si és procedent, es publicarà també l'orde d'actuació dels aspirants segons el que disposa la base 7.2.
  
4.6 Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.
  
5. Proves selectives
  
5.1 El procediment de selecció es realitzarà pel sistema de concurs-oposició.
  
5.2 Fase d'oposició. Constarà de dos exercicis obligatoris i eliminatoris:
  
5.2.1 Primer exercici.
  
4.3.5.7 Torn de promoció interna.
  
Es realitzarà per escrit i versarà sobre els coneixements que s'especifiquen en l'annex I de la present convocatòria, en el temari del bloc específic que corresponga a cada una de les especialitats.
  
9.4.9.0 Torn d'accés lliure.
  
Es realitzarà per escrit i versarà sobre els coneixements que s'especifiquen en l'annex I de la present convocatòria, i comprendrà el bloc general i el bloc específic de l'especialitat de sistemes/xarxes.
  
Este exercici es configurarà en forma de qüestionari tipus test amb quatre alternatives de resposta, de les quals només una serà la correcta.
  
La durada d'este exercici serà fixada pel tribunal amb la suficient antelació.
  
5.2.2 Segon exercici, comú als aspirants pel torn d'accés lliure i de promoció interna. Consistirà en una prova pràctica a realitzar en un temps mínim de dues hores i màxim de quatre hores, a determinar pel tribunal, de dos supòsits pràctics entre tres proposats pel tribunal, basats en el programa que figura en el bloc específic de cada especialitat convocada i les funcions a desenvolupar en el lloc de treball. El tribunal podrà ordenar la lectura pública d'este exercici als opositors i realitzar-los les preguntes que considere oportunes.
  
La durada d'este exercici serà fixada pel tribunal amb la suficient antelació.
  
5.2.3 En tots els exercicis, el tribunal prendrà les mesures necessàries per a garantir-ne l'anonimat en la valoració. S'anul·laran tots aquells que continguen alguna marca que poguera identificar-ne l'autor.
  
5.3 Fase de concurs. Es valoraran els mèrits acreditats fefaentment pels aspirants que hagen superat la fase d'oposició, d'acord amb el barem que figura en esta convocatòria i l'acreditació documental del qual s'haja realitzat dins del termini establit amb esta finalitat, en la base 6.3 d'esta convocatòria.
  
La fase de concurs no tindrà caràcter eliminatori. Els punts obtinguts en la fase de concurs únicament se sumaran a la puntuació dels aspirants que van superar la fase d'oposició.
  
5.3.1 Torn de promoció interna. La valoració dels mèrits s'efectuarà d'acord amb el barem que figura en l'annex II.
  
5.3.2 Torn d'accés lliure. La valoració dels mèrits s'efectuarà d'acord amb el barem que figura en l'annex III.
  
6. Qualificació dels exercicis
  
6.1 El primer exercici es puntuarà de 0 a 15 punts. Cada resposta errònia tindrà una penalització d'un terç sobre les correctes, i les respostes en blanc no puntuaran. Caldrà obtindre un mínim de 7,5 punts per a superar este exercici.
  
La fórmula de correcció serà la següent:
  
A continuació, es configurarà una relació per cada torn i especialitat, que s'ordenarà per puntuació de major a menor amb aquells aspirants que hagen superat este primer exercici, es publicarà al tauler d'anuncis i, complementàriament i sense caràcter oficial, en la pàgina web del Servici de Recursos Humans, l'adreça de la qual és: http://www.upv.és/rrhh/ (apartat de gestió de PAS).
  
6.2 El segon exercici es puntuarà de 0 a 15 punts. Seran eliminats els aspirants que no aconseguisquen un mínim de 7,5 punts.
  
A continuació, es configurarà una relació per cada torn i especialitat, que s'ordenarà per puntuació de major a menor amb aquells aspirants que hagen superat este segon exercici, i s'hi sumarà la nota obtinguda en el primer exercici. Es publicarà al tauler d'anuncis i, complementàriament i sense caràcter oficial, en la pàgina web del Servici de Recursos Humans, l'adreça de la qual és: http://www.upv.és/rrhh/ (apartat de gestió de PAS).
  
6.3 La qualificació resultant de la totalitat dels exercicis estarà determinada per la suma de les puntuacions obtingudes en cada un d'estos.
  
Amb el resultat de l'últim exercici de la fase d'oposició, el tribunal exposarà al públic la relació d'aspirants per cada torn i especialitat que, per haver superat tots els exercicis eliminatoris, han de passar a la fase de concurs, i se'ls citarà perquè en el termini de deu dies hàbils comptadors a partir del sendemà de la publicació de les qualificacions presenten la documentació acreditativa dels mèrits i de l'experiència prevists en l'annex II, en el Registre General de la Universitat Politècnica de València; en el Registre de l'Escola Politècnica Superior d'Alcoi, siti a la plaça de Ferrándiz i Carbonell, s/n, d'Alcoi, i en el Registre de l'Escola Politècnica Superior de Gandia, siti a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
  
Només es valoraran aquells mèrits al·legats i acreditats suficientment pels interessats, la data d'obtenció dels quals no siga posterior a la data de finalització del termini de presentació d'instàncies prevista en la base 3.2.
  
No es valoraran aquells mèrits que no es troben suficientment acreditats, i no s'admetrà la documentació presentada fora del termini concedit amb este fi en esta mateixa base 6.3.
  
6.4 Finalitzat el termini de presentació de documentació establit en la base anterior, el tribunal publicarà al tauler d'anuncis del PAS, siti a l'edifici del Rectorat, i, complementàriament i sense caràcter oficial, en la pàgina web del Servici de Recursos Humans, l'adreça de la qual és: http://www.upv.és/rrhh/ (apartat de gestió de PAS), la llista provisional de valoracions per cada torn i especialitat de la fase de concurs, i concedirà un termini de deu dies hàbils comptadors a partir del sendemà de la publicació perquè les persones interessades formulen les reclamacions i esmenes d'errors que estimen pertinents en relació a la baremació.
  
6.5 Resoltes les possibles al·legacions i esmenes, el tribunal dictarà una resolució on es fixe la relació definitiva d'aspirants aprovats.
  
Per a la confecció d'esta relació, se sumaran les qualificacions obtingudes per cada aspirant en la fase d'oposició i en la fase de concurs. A continuació, s'ordenaran per orde de puntuació de major a menor, relació que s'interromprà quan el nombre d'aspirants coincidisca amb el nombre de llocs de treball convocats per cada torn i especialitat; es publicarà al tauler d'anuncis i, complementàriament i sense caràcter oficial, en la pàgina web del Servici de Recursos Humans, l'adreça de la qual és: http://www.upv.és/rrhh/ (apartat de gestió de PAS).
  
En el cas d'empat entre aspirants inclosos en la mateixa relació, l'orde s'establirà, en primer lloc, segons la major puntuació obtinguda en el segon exercici i, en segon lloc, si es manté l'empat, segons la major puntuació obtinguda en el primer exercici. Si persistira l'empat, es tindrà en compte la major puntuació obtinguda en la fase de concurs, en l'apartat d'experiència professional. En última instància, l'orde s'establirà per sorteig públic entre estos.
  
En cap cas, el tribunal no podrà declarar que han superat les proves selectives un nombre superior que el de llocs de treball convocats.
  
En el cas que el nombre d'aspirants aprovats és inferior al de les places convocades, les sobrants es declararan desertes.
  
6.6 Si el nombre d'aspirants pel torn de promoció interna, que hagen obtingut la puntuació mínima exigida per a cada exercici, fóra inferior al de places reservades a este torn, les dites places incrementaran les convocades pel torn d'accés lliure.
  
7. Desenvolupament de les proves selectives
  
7.1 Els exercicis tindran lloc a la ciutat de València.
  
El primer exercici es realitzarà en el lloc, la data i l'hora que s'establisca en la resolució per la qual s'aprova i es publica en el DOGV la llista definitiva d'admesos i exclosos de les proves objecte d'esta convocatòria, amb una antelació no inferior a quinze dies hàbils.
  
7.2 Els aspirants seran convocats per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que compareguen una vegada conclosa la crida dels aspirants convocats.
  
Cas de realitzar-se l'exercici en diverses sessions, l'orde d'intervenció dels aspirants començarà per la lletra C, seguint l'orde alfabètic de cognoms segons la Resolució de 27 d'abril de 2001 de la Direcció General de la Funció Pública (DOGV número 4.013, de 4 de juny de 2001).
  
Els aspirants hauran d'acreditar la personalitat mitjançant la presentació del DNI o del resguard amb fotografia del passaport o del permís de conduir, sense que, amb este efecte, siguen vàlides les fotocòpies compulsades dels esmentats documents, així com de l'exemplar per a l'interessat de la sol·licitud d'admissió a les proves.
  
7.3 Començades les proves, l'anunci de la realització dels restants exercicis el farà públic el tribunal en el local en què s'haja realitzat l'anterior; al tauler d'anuncis del PAS, siti a l'edifici del Rectorat, i, complementàriament i sense caràcter oficial, en la pàgina web del Servici de Recursos Humans, l'adreça de la qual és: http://www.upv.és/rrhh/ (apartat de gestió de PAS), amb una antelació mínima de 48 hores.
  
Les valoracions de la fase de concurs es publicaran al tauler d'anuncis del PAS, siti a l'edifici del Rectorat, i, complementàriament i sense caràcter oficial, en la pàgina web del Servici de Recursos Humans, l'adreça de la qual és: http://www.upv.és/rrhh/ (apartat de gestió de PAS).
  
Els aspirants perdran el seu dret quan es personen als llocs de realització quan ja s'hagen iniciat les proves o per no assistir a estes, encara que es dega a causes justificades.
  
8. Publicitat de les llistes
  
8.1 Després de la realització de cada una de les proves, el tribunal farà pública la llista d'aspirants que les hagen superades per cada torn i especialitat, mitjançant un anunci als locals on s'hagen realitzat i al tauler d'anuncis del Servici de Recursos Humans, Secció del PAS, i, complementàriament i sense caràcter oficial, en la pàgina web del Servici de Recursos Humans, l'adreça de la qual és: http://www.upv.és/rrhh/ (apartat de gestió del PAS).
  
Les relacions de les qualificacions dels aspirants que hagen accedit a la fase de concurs es publicaran al tauler d'anuncis del Servici de Recursos Humans, Secció del PAS, i, complementàriament i sense caràcter oficial, en la pàgina web del Servici de Recursos Humans, l'adreça de la qual és: http://www.upv.és/rrhh/ (apartat de gestió del PAS).
  
8.2 El tribunal elevarà al rector les llistes definitives dels aspirants que hagen superat les proves, per orde de puntuació i per a cada torn i especialitat, per a la inserció en el DOGV.
  
9. Coneixements de valencià
  
9.1 L'acreditació dels coneixements de valencià pels aspirants que hagen superat les proves selectives, que disposa l'article 9.4 del text refós de la Llei de la Funció Pública Valenciana, podrà realitzar-se mitjançant la presentació d'algun dels documents següents:
  
a) Títol de batxiller o equivalent cursat a la Comunitat Valenciana, amb superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixements de valencià.
  
c) Certificat de nivell mitjà de la Junta Qualificadora de Coneixements de Valencià.
  
9.2 Els que no puguen acreditar estos coneixements, d'acord amb el que establix el punt anterior, hauran de realitzar el curs específic de valencià a què es referix l'article 9.4 del text refós de la Llei de la Funció Pública Valenciana.
  
10. Presentació de documents
  
10.1 En el termini de vint dies hàbils, comptadors des del sendemà de la publicació en el DOGV de les relacions definitives d'aprovats, els aspirants proposats hauran de trametre al Servici de Recursos Humans, Secció del PAS, d'esta Universitat Politècnica, a través del Registre General de la Universitat Politècnica de València; del Registre de l'Escola Politècnica Superior d'Alcoi, siti a la plaça de Ferrándiz i Carbonell, s/n, d'Alcoi; en el Registre de l'Escola Politècnica Superior de Gandia, siti a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener, la documentació següent:
  
Aspirants pel torn de promoció interna:
  
a) Llevat que conste en l'expedient personal, fotocòpia compulsada del títol acadèmic exigible segons esta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.
  
b) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.
  
Aspirants pel torn d'accés lliure:
  
a) Fotocòpia del DNI o del document que acredite la seua nacionalitat, o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores.
  
b) Fotocòpia compulsada del títol acadèmic exigible segons la present convocatòria o del certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.
  
c) Declaració jurada o promesa de no haver sigut separat/separada mitjançant expedient disciplinari de qualsevol administració o càrrec públic, així com de no trobar-se inhabilitat/inhabilitada penalment per a l'exercici de les funcions públiques. Els aspirants la nacionalitat dels quals no siga l'espanyola, a més, hauran d'efectuar la declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
d) Certificat mèdic acreditatiu de tindre la capacitat física i psíquica necessària per a l'exercici de les funcions dels llocs de treball oferits.
  
e) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.
  
10.2 Els aspirants seleccionats que, dins del termini establit en el punt anterior i excepte casos de força major, no presentaren la documentació acreditativa o d'esta es deduïra que manquen d'algun dels requisits exigits, no podran ser nomenats funcionaris de carrera, sense perjuí de la responsabilitat en què pogueren haver incorregut per falsedat en les sol·licituds de participació.
  
La plaça no ocupada per l'aspirant que no presente la documentació quedarà vacant.
  
11. Nomenament de funcionaris
  
Conclòs el procés selectiu i transcorregut el termini de presentació de la documentació, els que l'hagueren superat seran anomenats funcionaris de carrera mitjançant una resolució que es publicarà en el DOGV, amb especificació de la destinació adjudicada, basant-se en l'orde de puntuació obtingut pels aspirants i segons la petició de destinació a la vista dels llocs vacants que els oferisquen.
  
Els aspirants que concórreguen pel torn de promoció interna tindran preferència sobre els aspirants que concórreguen per accés lliure, per a l'elecció dels llocs vacants que se'ls oferisquen.
  
El termini de presa de possessió de la destinació adjudicada es farà constar en la resolució assenyalada en el primer paràgraf d'esta base.
  
12. Tribunal
  
12.1 El tribunal de selecció d'estes proves selectives serà anomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, i estarà compost per:
  
· President/a: un/a vicerector/a de la Universitat Politècnica de València.
  
· Tres vocals, designats pel rector de la Universitat Politècnica de València, personal funcionari de carrera.
  
· Un/a vocal, designat per la Junta del PAS de la Universitat Politècnica de València, personal funcionari de carrera.
  
· Un/a secretari/ària, personal funcionari de carrera de la Universitat Politècnica de València, que actuarà amb veu però sense vot.
  
Així mateix, es designarà un tribunal suplent amb la mateixa composició.
  
12.2 El tribunal, per a la realització de les proves, podrà designar els col·laboradors, ajudants i assessors especialistes que estime oportuns.
  
12.3 Els membres del tribunal, així com els col·laboradors, ajudants i assessors especialistes, hauran d'abstindre's i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'esta convocatòria.
  
Tots els membres del tribunal hauran de reunir els requisits establits en l'article 13.4 del text refós de la Llei de la Funció Pública Valenciana i, almenys la meitat més un d'estos, hauran de tindre una titulació corresponent a la mateixa àrea de coneixements que l'exigida per a l'ingrés.
  
12.4 El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la identitat.
  
12.5 A l'efecte de comunicacions i de qualssevol altres incidències, el tribunal tindrà la seu a la Universitat Politècnica de València, camí de Vera, s/n, 46812 València.
  
12.6 El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servici i gratificacions per servicis.
  
El tribunal tindrà la consideració d'òrgan col·legiat de l'administració i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
13. Recursos
  
13.1 Contra esta convocatòria i les seues bases, que són definitives en la via administrativa, les persones interessades podran interposar recurs contenciós administratiu en el termini de dos mesos comptadors a partir del sendemà de la publicació en el DOGV, davant dels òrgans jurisdiccionals contenciosos administratius de la Comunitat Valenciana, de conformitat amb el que establixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, podran interposar recurs de reposició, en el termini d'un mes, davant del rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
13.2 Contra els actes del tribunal, es podrà interposar recurs d'alçada davant del rector d'esta Universitat en el termini d'un mes, a partir del sendemà de la publicació de la corresponent resolució del tribunal.
  
València, 8 de juliol de 2002.- El rector: Justo Nieto Nieto.
  
ANNEX I
  
Denominació del lloc: analista
  
Especialitat: aplicacions
  
Codi de l'especialitat: API
  
Catalogació del lloc: A 23 E040
  
Titulació: Doctor, Llic, Eng, Arq. o equivalent
  
Funcions del lloc:
  
· Participar en la implementació de nous projectes juntament amb el cap del projecte.
  
· Disseny físic de dades i la seua implementació.
  
· Disseny lògic de components de l'aplicació (desenvolupament, execució, proves?).
  
· Control, estudi i modificacions en les aplicacions actuals.
  
· Seguiment dels mòduls d'aplicació que s'estan desenvolupant.
  
· Seguiment i depuració dels programes desenvolupats en la UPV.
  
· Realització de les proves de validació de dades.
  
· Definir quaderns de càrrega d'aplicacions.
  
· Migració d'aplicacions per canvis de versions.
  
· Formació d'usuaris en les aplicacions.
  
· Documentació de les aplicacions.
  
· I totes aquelles funcions inherents al lloc i la categoria professional.
  
Temari:
  
1. Arquitectura de computadors. Conceptes fonamentals. Definició d'arquitectura. Unitats funcionals del computador.
  
2. Xarxes d'àrea local. Topologies. Protocols: estàndards IEEE 802.
  
3. Sistema operatiu UNIX. Característiques. Sistema de fitxers. Gestió de fitxers. Dispositius. Processos. Usuaris. Control de processos. Programació de la Shell. Còpies de seguretat.
  
4. Sistema operatiu Windows, Windows NT i Windows 2000: característiques, configuració d'entorns, configuració de discs i particions. Instal·lació i configuració d'impressores. Configuració de servidors.
  
5. Disseny de bases de dades relacionals. Disseny conceptual, disseny lògic i disseny físic. Regles de Codd.
  
6. Model conceptual dels sistemes d'informació.
  
7. Enginyeria del programari. Anàlisi de requeriments i especificacions. Disseny d'interfícies d'usuari.
  
8. Seguretat en els sistemes d'informació.
  
9. Anàlisi de dades i optimació. Normalització/desnormalització.
  
10. Optimació d'aplicacions.
  
11. Direcció de projectes informàtics. Tècniques de programació i control de projectes informàtics.
  
12. Tècniques i estratègies de proves del programari. Proves de caixa blanca i proves de caixa negra. Proves de control. Proves d'unitat, d'integració, de validació i prova del sistema.
  
13. Manteniment del programari. Enginyeria inversa i reenginyeria.
  
14. Fonaments de Data Warehouse. Estudi de les necessitats. Conceptes i terminologia. Modelització del sistema. Definició model metadades.
  
15. Fonaments de l'administració de la base de dades Oracle. Arquitectura i els seus components: processos, estructures de memòria, sistema de fitxers, engegada i parada, arxiu INIT.ORA.
  
16. Estructura lògica i física de les bases de dades ORACLE.
  
17. Gestió d'usuaris en Oracle: rols, permisos, perfils i accessos.
  
18. Anàlisi i disseny de sistemes amb Oracle Designer. Model de processos. Model entitat/relació. Diagrama de flux de dades. Model de dades. Disseny d'aplicacions.
  
19. Generació automàtica de pantalles i informes mitjançant Oracle Designer. Plantilles. Conjunt de preferències.
  
20. Disseny i construcció d'aplicacions en bases de dades ORACLE.
  
21. Generació d'aplicacions amb Developer/2000. Forms Designer.
  
22. Generació d'aplicacions amb Developer/2000. Report Builder.
  
23. Generació d'aplicacions amb Developer/2000. Graphics Builder.
  
24. Generació d'aplicacions amb Oracle Webserver
  
25. Creació d'aplicacions WEB sobre Oracle Internet Aplicaction Server (IAS).
  
26. Conceptes bàsics de Java i JDeveloper. Pàgines JSP, servlets, JavaBeens.
  
27. Optimació del codi SQL en bases de dades Oracle. Plans d'execució basats en regles i en costs. Procés de sentències SQL: anàlisi, execució i obtenció.
  
28. Programació en PL/SQL d'Oracle: gestió de paquets, procediments i funcions de nucli.
  
29. SQL dinàmic. Execució dinàmica de sentències i consultes dinàmiques.
  
30. Sentències DML i DDL en SQL Oracle.
  
Denominació del lloc: analista
  
Especialitat: sistemes/xarxes
  
Codi de l'especialitat: SPI (promoció interna) / STL (torn lliure)
  
Catalogació del lloc: A 23 E040
  
Titulació: Doctor, Llic, Eng, Arq. o equivalent
  
Funcions del lloc:
  
· Planificar, analitzar, administrar i estudiar la instal·lació, la configuració, el control, la gestió i el manteniment de recursos informàtics i de comunicacions de la Universitat.
  
· Configuració, disseny i implantació de mecanismes de còpies de seguretat per a tots els sistemes.
  
· Participar en el procés d'anàlisi de rendiment en sistemes informàtics i de comunicació.
  
· Anàlisi d'incidències. Participació en els plans d'implantació de seguretat informàtica i de comunicacions.
  
· Elaboració d'estàndards informàtics i de comunicacions de la Universitat.
  
· Planificació de tècniques de suport i formació d'usuaris.
  
· Coordinació del personal informàtic en el seu àmbit de responsabilitat.
  
· Documentació de procediments i servicis.
  
· I totes aquelles funcions inherents al lloc i la categoria professional.
  
Temari:
  
Bloc general: (únicament per al torn d'accés lliure)
  
1. La Constitució espanyola de 1978: principis fonamentals. Drets i deures fonamentals. Garantia i suspensió. Els principis rectors de la política econòmica i social. La reforma de la Constitució. L'organització territorial de l'Estat.
  
2. L'Estatut d'Autonomia de la Comunitat Valenciana: significat. Les institucions de la Comunitat Valenciana: composició, organització i competències.
  
3. El text refós de la Llei de la Funció Pública Valenciana: àmbit d'aplicació. L'accés i la provisió de llocs de treball. Les situacions administratives. L'adquisició i la pèrdua de la condició de funcionari. Drets, deures i incompatibilitats dels funcionaris. La carrera administrativa. Règim disciplinari dels funcionaris. Règim retributiu.
  
4. La Llei Orgànica 6/2001, de 21 de desembre, d'Universitats.
  
5. La Llei de Prevenció de Riscs Laborals: objecte, àmbit d'aplicació i definicions. Drets i obligacions. Servicis de prevenció. Consulta i participació dels treballadors. Responsabilitats i sancions.
  
Bloc de coneixements específics: (comú per als dos torns d'accés)
  
1. Arquitectura de computadors. Conceptes fonamentals. Definició d'arquitectura. Unitats funcionals del computador. Classificació d'arquitectures. Computació paral·lela i distribuïda. Gestors de cues de processos.
  
2. Protocols jerarquitzats. Conceptes generals. Model de referència ISO.
  
3. Xarxes d'àrea local. Topologies. Protocols: estàndards IEEE 802. Paràmetres de disseny i criteris de selecció.
  
4. Transmissió de dades: generalitats. Suports físics de comunicacions.
  
5. Cablatge de xarxa. Tipus i paràmetres significatius. Normalització.
  
6. Modulació, mòdems i comunicació. Modulació: definició i tipus. Mòdems: concepte i funcions. Normalització. Adaptadors de xarxa i equips electrònics. Configuració, tipus i paràmetres.
  
7. Xarxes de dades: generalitats. Xarxes públiques de transmissió de dades. Xarxes de cable. XDSL. RDSI.
  
8. TCP/IP. Generalitats. Sistema d'encaminament. Servici de noms. Protocol IP. Protocol TCP. Protocol UDP. Mètodes de configuració.
  
9. Protocols d'accés a xarxes TCP/IP. ESLIP. PPP. Autenticació d'usuaris. Accés a través de xarxes públiques.
  
10. Xarxes privades virtuals. Arquitectura. Estructura de la xarxa de commutació. Servicis. Mecanismes de transport. Senyalització. Sincronisme. Gestió.
  
11. Sistemes de gestió de xarxa: SNMP. CMIP. MIB. RMON.
  
12. Protocols de xarxa d'alta velocitat. FDDI. Fast Ethernet. ATM. Gigabit Ethernet.
  
13. Microinformàtica. Equips: arquitectura, components i perifèrics.
  
14. Sistemes operatius: definició i conceptes generals. Estructura. Tipus de sistemes operatius.
  
15. Administració d'estacions de treball MS-Windows. Instal·lació. Configuració. Components. Fitxers del sistema. Suport de xarxes. Manteniment i optimació. Resolució de problemes.
  
16. Administració de servidors en entorn MS-Windows. directori actiu. Administració de dominis. Gestió d'usuaris i grups. Instal·lació i gestió de perifèrics. Administració de xarxes. Administració de discs. Seguretat.
  
17. El sistema operatiu UNIX. Característiques. Estructura del sistema de fitxers. Dispositius. Processos. Usuaris. Control d'accés. La Shell: ús interactiu dels comandaments bàsics. Programació amb Shell.
  
18. Administració de sistemes UNIX. Fitxers de configuració, instal·lació. Servicis. Característiques i particularitats Linux. Utilitats i eines GNU i de lliure distribució.
  
19. Intranets corporatives. Definició i conceptes bàsics. Aplicacions. Arquitectura. Disseny i desenvolupament. Eines.
  
20. Internet. Estructura i funcionament. Organització. Modes d'accés. Aplicacions.
  
21. Servicis d'informació en Internet. Estructura i funcionament. Organització. Protocols. Aplicacions. La World Wide Web.
  
22. Correu electrònic en xarxes TCP/IP. Servicis de directori LDAP. Altres servicis d'Internet.
  
23. Seguretat en sistemes informàtics: criptografia. Algorismes i programes en ús. Tallafocs. Servidors intermediaris, autenticació, monitorització. Protocols segurs.
  
24. Còpies de seguretat de dades. Polítiques aplicables. Mecanismes establits. Dispositius físics. Còpies en xarxa. Programari distribuït i multiplataforma.
  
25. Explotació de sistemes de bases de dades. Arquitectura Oracle: memòria, processos i fitxers en disc. Tècniques de distribució de dades. Operacions de manteniment i gestió de Tablespaces.
  
26. Creació de bases de dades en Oracle. Engegada i parada. Còpia de seguretat física i lògica; mode archivedlog i noarchivelog. Auditoria de bases de dades. Tècniques d'ajust i optimació de bases de dades.
  
27. Servicis de veu en xarxes de dades. Veu sobre IP.
  
28. Sistemes de vídeo i àudio. Fonts de senyal. Normalització. Gravació de senyals. Sistemes de videoconferència. Mecanismes de codificació. Mitjans de transmissió. Aplicacions.
  
29. Pla de seguretat d'un sistema informàtic. Punts crítics en l'accés a sistemes informàtics. Tolerància a fallades en ordinadors. Fiabilitat. Disponibilitat. Redundància. Detecció i recuperació de fallades.
  
30. Avaluació del rendiment d'un sistema informàtic. Eines de mesura del rendiment: mètodes estadístics. Monitors, maquinari i programari. Models. Tècniques de simulació.
  
ANNEX II
  
· Antiguitat:
  
Es valorarà 0,5 punts per any complet de servicis en actiu en les distintes administracions públiques, fins a un màxim de 5 punts. Amb este efecte, es computaran els servicis previs reconeguts de conformitat amb el que disposa la Llei 70/1978, de 26 de desembre.
  
· Titulació acadèmica:
  
Es valoraran les titulacions acadèmiques acreditades pels aspirants que siguen superiors a la que s'exigix per a accedir al grup a què pertanyen les places oferides, d'acord amb l'escala següent:
  
Grup A Titulació de Doctor 1 punt
  
· Grau personal:
  
Grau personal consolidat en la data de finalització del termini de presentació d'instàncies, que es valorarà de la forma següent:
  
Grau inferior a 23 0,5 punts
  
Grau igual a 23 1,0 punts
  
Grau superior a 23 2,0 punts
  
· Treball desenvolupat:
  
Es valorarà per cada any de prestació de servicis o part proporcional. Amb este efecte de treball desenvolupat no es computaran les fraccions inferiors a un mes en llocs de treball del grup C, especialista tècnic de laboratori, administració especial, d'acord amb el nivell del complement de destinació assignat a estos, d'acord amb l'escala següent:
  
Experiència professional
  
Nivell Especialitat Especialitat
  
 de l'àrea d'una altra àrea
  
16 1 0,5
  
18 1,5 0,75
  
20 o superior 2 1
  
Este apartat es valorarà fins a un màxim de 10 punts i un màxim de 10 anys de servicis prestats en l'administració. Amb este fi, es computaran els períodes en què els aspirants hagen exercit llocs amb assignació de complement de destinació de nivell superior.
  
Amb este efecte, es valorarà l'exercici de llocs de treball amb destinació definitiva.
  
ANNEX III
  
Barem
  
Experiència professional: es valorarà fins a un màxim de 4 anys i 6 punts l'experiència professional en llocs de treball corresponents a la mateixa categoria i grup que les vacants especificades en la present convocatòria. Es prorratejaran proporcionalment els mesos complets i no es consideraran els períodes inferiors a un mes, d'acord amb l'escala següent:
  
Experiència laboral en: Puntuació per Puntuació per
  
 mes complet any complet
  
 treballat treballat
  
Universitats públiques valencianes 0,12058 1,500
  
Administració pública 0,06152 0,750
  
Empresa privada 0,03511 0,375
  
Per servicis prestats com a contractat laboral o funcionari en l'àmbit de les universitats públiques valencianes.
  
Per servicis prestats com a contractat laboral o funcionari en l'àmbit de qualsevol administració pública.
  
Per servicis prestats com a contractat laboral en el sector privat.
  
Únicament es considerarà acreditada esta experiència professional si s'aporta certificat oficial dels períodes de cotització en el règim general de la seguretat social o en algun dels règims especials dins del grup de cotització de la categoria i el grup mencionats en l'apartat 1.1 d'esta convocatòria, juntament amb els contractes de treball, els nomenaments com a personal funcionari interí i/o les nòmines que acrediten la relació contractual i la categoria professional.
  
En el cas dels empleats públics, s'admetran amb este fi els certificats de servicis prestats, on consten les dades anteriors (grup professional i categoria professional, així com els períodes de contractació o els nomenaments) expedits per l'òrgan competent.
  
Cursos de formació i perfeccionament: es valoraran fins a un màxim de 3 punts només els cursos de formació i perfeccionament que estiguen relacionats directament amb les funcions dels llocs de treball objecte de la present convocatòria.
  
La valoració s'efectuarà segons el barem següent, sense que es consideren els cursos fins a 9 hores i, cas que hi hagen dos cursos amb el mateix contingut, només es considerarà el de més duració:
  
Nombre d'hores Puntuació total
  
De 10 a 14 0,10
  
De 15 a 19 0,25
  
De 20 a 29 0,40
  
De 30 a 49 0,50
  
De 50 a 74 0,60
  
75 o més hores 0,75
  
Només es valoraran estos cursos si els han impartit centres oficialment reconeguts o si estan homologats per un organisme públic competent en el marc dels programes de formació contínua, de formació ocupacional o de formació d'empleats públics; l'aspirant ha d'acreditar este aspecte.
  
Amb este efecte, es consideraran els cursos de formació contínua impartits per les organitzacions sindicals i que es troben inclosos dins dels respectius acords amb l'administració
  
En aquells supòsits en què el curs de formació ocupacional estiga integrat per diversos mòduls i amb matèries o continguts diferenciats, per a la valoració per part del tribunal d'aquells cursos que es considere que tenen relació directa o indirecta amb les funcions de la categoria objecte de selecció, els aspirants hauran d'aportar un certificat que continga el desglossament diferenciat per mòduls, amb el nombre d'hores de cada un d'estos. En cas contrari, el tribunal no els valorarà.
  
En cap cas no es puntuaran en este apartat els cursos de valencià i d'idiomes, ni els cursos pertanyents a una carrera universitària, els cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Titulacions acadèmiques: es valoraran amb 0,50 punts les titulacions acadèmiques oficials de nivell superior a les especificades en l'annex I.
  
Coneixement de valencià: es valorarà fins a un màxim d'1,5 punts, sempre que s'acredite estar en possessió del pertinent certificat, o homologació, expedit per la Junta Qualificadora de Coneixements del Valencià, d'acord amb l'escala que tot seguit s'indica (en el cas que es tinguen dos nivells, només es valorarà el del nivell més alt):
  
Per a llocs dels grups A o B
  
Elemental 0,50 punts
  
Mitjà 1,00 punts
  
Superior 1,50 punts
  
Per a llocs dels grups C o D
  
Oral 0,50 punts
  
Elemental 1,00 punts
  
Mitjà 1,50 punts
  
Superior 1,50 punts
  
Altres mèrits: es valoraran fins a un màxim d'1 punt
  
Per a llocs dels grups A, B, C i D d'administració general
  
Per a llocs dels grups C i D d'administració especial
  
Haver superat el 3r curs d'idioma comunitari de l'Escola Oficial d'Idiomes: 0,30 punts
  
Haver superat el 5é curs d'idioma comunitari de l'Escola Oficial d'Idiomes: 0,60 punts
  
Per a llocs dels grups A i B d'administració especial
  
Haver superat el 3r curs d'idioma comunitari de l'Escola Oficial d'Idiomes: 0,30 punts
  
Impartició de cursos (per cada 10 crèdits): 0,2 punts
  
Ponències presentades i aprovades en congressos sobre matèries relacionades amb les funcions del lloc: 0,50 punts per ponència
  
Beques. Només es valoraran les beques una vegada obtinguda la titulació acadèmica corresponent i sempre que estiguen relacionades amb matèries del lloc de treball oferit.: 0,50 punts per any complet
  
Publicacions en SCI: 0,10 per citació
  
Coneixement d'idiomes de la Unió Europea: es valorarà el coneixement de llengües oficials de la Unió Europea diferents de la llengua espanyola, que caldrà acreditar documentalment mitjançant certificats expedits per l'Escola Oficial d'Idiomes, segons els nivells especificats.
  
Per a la valoració dels idiomes comunitaris, en cap cas no es consideraran els cursos superats d'idiomes inclosos en els plans d'estudis de batxiller elemental, graduat escolar, formació professional, batxiller superior i estudis universitaris de qualsevol nivell.
  
Així mateix, i en el supòsit de cursos impartits, estos es valoraran una vegada només. No són susceptibles de valoració les successives edicions d'un mateix curs.